**Referat af bestyrelsesmøde i Leder- mellemledersektionen**

**Socialpædagogerne Østjylland**

**Tirsdag den 20. november 2018**

Til stede: Gert Landergren Due, Jacob Thiesen, Anne Fynboe Madsen, Grete Kold Jørgensen, Vivi Storm Skou

Afbud fra: Fahreta Kaic

Referent: Jette Boel

**1. Formalia**

**1.1. Godkendelse af dagsorden**

Dagsordenen blev godkendt.

**2. Behandlings- og beslutningspunkter**

**2.1. Konstituering af formand og repræsentant til Landslederudvalget**

Lisbeth Frederiksmose har trukket sig fra leder- mellemledersektionen og som formand. Lisbeth har fået nyt job som socialpædagog.

Bestyrelsen konstituererede Jacob som formand, og Anne som kredsens repræsentant i Landslederudvalget.

Efter generalforsamlingen den 18. marts 2019 foretages ny konstituering.

**2.2. Generalforsamling i Leder- mellemledersektionen den 18. marts 2019.**

Meldinger om genopstilling gives på bestyrelsesmødet den 15. januar. Ligeledes gives der her meldinger på, om bestyrelsesmedlemmerne kender nogen, som kan være interesseret i at stille op til bestyrelsen.

Vi har Stine Bosse som oplægsholder på generalforsamlingen.

**2.3. Årsplan for bestyrelsesmøder i 2019**

Årsplanen blev godkendt. Møderne afholdes i tidsrummet 15.00 – 17.00.

Der er afholdes koordinerende møde med Landslederudvalget og kredsene den 25. juni og Lederkonferencen afholdes den 19. og 20. september.

Gert gjorde herudover opmærksom på, at der afholdes generalforsamling i Socialpædagogerne Østjylland den 9. oktober, og at der afholdes arbejdsmiljøkonference for TR, AMR og ledere den 4. juni.

Vi havde en drøftelse af udfordringen i, at ikke alle ledere er medlem hos os. Det er heller ikke alle AMR, som er medlemmer af Socialpædagogerne. Vi anerkender problematikken, men den politiske beslutning om, at vi ikke inviterer andre fagforeningers medlemmer ind til diverse arrangementer står fast. Kredsen vil gøre noget ud af, at informere TR og AMR om, at de godt kan deltage i konferencen, selvom deres leder ikke er medlem.

**3. Orienteringspunkter**

**3.1. Lederlandsudvalgets møde den 20. november**

Gert orienterede om følgende punkter, som er på dagsordenen:

Lederforum i Fagbevægelsens Hovedorganisation (FH), hvor formanden for Landslederudvalget i Socialpædagogerne Helle Riis har fået tildelt den ene af de to pladser som observatører i FH’s kongres og hovedbestyrelse.

Arbejdsskadeafgørelser og lovændring.

Vi sender et bilag ud med hovedtrækkene.

Status på medlemsudviklingen blandt ledere og mellemledere

Statistikken viser, at vi siden 2016 har en samlet tilbagegang på 9 medlemmer. Tilbagegangen viser sig primært på forstanderstillingerne.

Landslederkonferencen den 19. og 20. september. Landslederudvalget arbejder med temaerne for konferencen.

**3.2. Kongres 2018**

Kongressen vedtog politikpapiret som beskriver intentionerne med Vi er Socialpædagogerne.

Udmøntningen skal drøftes og vedtages i Hovedbestyrelsen.

**3.3. Diverse organiseringsprojekter**

Gert orienterede om forskellige projekter, som vi arbejder med.

På Syddjurs Bo- og aktivitetscenter afholdes der et arrangement for både medlemmer og ikke medlemmer den 27. november. Mødet har overskriften: Alle kan spørge om alt.

Vi har på denne dag præmierer på en film, som er udviklet i samarbejde med illusionmedia.dk. Gert viste bestyrelsen råskitsen til filmen.

Som et nyt initiativ facilitere vi møder for TR og studerende i lønnet praktik. Møderne afvikles i januar måned i henholdsvis Randers, Horsens og Aarhus.

Vi har et organiseringsprojekt i støbeskeen – som i sin arbejdsoverskrift hedder Taskforce til løsning af organiseringens gåde. Projektet forventes igangsat i første kvartal 2019 på et regionalt område, hvor der er et vist medlemspotentiale. Endvidere skal projektet stå som et velkommen til kreds Østjylland. Området som hedder SUA skifter først i det nye år ledelsesadresse fra kreds Midt og Vestjylland til kreds Østjylland. Ifølge de oplysninger vi har, drejer det sig om godt 115 medlemmer, som vil blive overflyttet til os.

**4. Eventuelt**